Skader over 25 mio. kr.

* Anmeldelse sker på Howden's skadessystem Insubiz via følgende link: https://xnet.insubiz.dk
* Hvis du ikke er oprette som bruger i Insubiz, bedes du fremsende en mail til  skade@howdendanmark.dk med oplysning om: departement, navn og mailadresse. Herefter vil du blive oprettet i systemet og få tilsendt login oplysninger.

 For evt. vejledning kontaktes Howden via skade@howdendanmark.dk

**NB!**

* HUSK AT INTET AF DET BESKADIGEDE MÅ BORTSKAFFES, FØR END DET HAR VÆRET MULIGT AT BESIGTIGE DETTE.

Samtlige punkter herunder sker i samarbejde med Howden:

* Loss Adjuster SLHDK kobles på sagen med det samme.
* Efter godkendelse fra forsikringsselskabet kan skadelidte benytte rådgivere som, revisorer, advokater, forsikringsmægler (Howden), m.fl.
* Rådgiveropgaven sendes om nødvendigt i udbud
	+ Rådgiver udvælges og godkendes af forsikringsselskabet
	+ Rådgiver udarbejder projekt og sender i licitation
	+ Priser og Tidsplan forelægges og godkendes af forsikringsselskab

Fremgangsmåde:

1. Skaden besigtiges og omfanget skønnes
	1. Skadelidte og Howden deltager
	2. Forsikringsselskab / Loss Adjuster SLHDK deltager
2. Bevillingsnummer udtages, intern skadessag oprettes
3. Fortsat drift sikres og begrænsning af skaden
	1. Sikring af fortsat/midlertidig drift
	2. Sikring af bygning aflåsning/vagt
	3. Ikke beskadigede dele/genstande sikres/præserveres
4. Skøn over skade og omfang udarbejdes af Loss Adjuster SLHDK og sendes til:
	1. Skadelidte
	2. Howden
	3. Forsikringsselskab
	4. Ønske om yderligere assistance fastslås
5. Oprydning og registrering igangsættes
	1. Beskadigede/ikke beskadigede genstande registreres
	2. Beskadigede bygningsdele fjernes efter besigtigelse af forsikringsselskab
	3. Ikke beskadigede dele/genstande sikres/præserveres
6. Rådgiveropgave sendes i udbud med minimum ønske om følgende:
	1. Skønnet omfang af tid
	2. Skøn over tilsyns-/rejseaktiviteter
	3. Priser på ydelser
7. Opgørelser og tilbud indhentes af rådgiver
	1. Inventar og maskineri
	2. Beskadiget bygning
	3. Lovliggørelseskrav undersøges
	4. Ekstra omkostninger for at sikre drift
8. Tilbud vurderes
	1. Tilbud sendes til forsikringsselskab og Howden
9. Eventuelle alternative tilbud indhentes
10. Endeligt erstatningsomfang fastlægges
11. Genetablering/Genopførelse igangsættes evt. udbetaling af kontanterstatning
	1. Ved større afvigelser drøftes disse med Howden/SLHDK og forsikringsselskab
	2. Evt. supplerende erstatningsomfang fastlægges
12. Afslutning af skadessag
	1. Fastlæggelse af evt. uafklarede punkter
	2. Enighed om forretningsgang ved uforudsete følgeskader efter reetablering
13. Refusion af selvrisiko for del af skade mellem 100.000 kr./ 250.000 kr.

I forbindelse med større skader over selvrisikoen på bygninger og genstande anvendes loss adjusters fra SLHDK, for at give et så retvisende billede af skadesomfanget, som muligt.

Skadelidte er forpligtiget at levere alle relevante data til loss adjuster, selvom det kan være svært for skadelidte selv at afsætte de fornødne ressourcer til dette, er det absolut nødvendigt. Tiden for dette arbejde registreres på et separat kontonummer.

Når der er overblik over skadens størrelse, laves et bygherrerådgiverudbud, hvorfra den/de rådgiver(e), som skal stå for genopførelsen udvælges.

Anvendelse af rådgivere i forbindelse med en skadessag skal altid være aftalt med forsikringsselskabet

Alle udgifter til skaden registreres, på et særskilt kontonummer under projektbevillingen til påløbne udgifter og evt. løn.

Skadelidte skal forholde sig, som værende bygherre på opgaven, med dertil hørende rettigheder og pligter. Forsikringsselskabets rolle er alene at finansiere genopførelsen og i kraft deraf, at godkende alle tilbud og priser. På storskader vil det oftest være en loss adjuster, som godkender på vegne af forsikringsselskabet.